Enrique Marfany

Enrique Marfany Oanes, nado na Coruña o 26 de febreiro de 1943, é un político e funcionario da Xunta de Galicia.

 Traxectoria 
Licenciado en Ciencias Económicas, é autor de diversos traballos e artigos xornalísticos, a maior parte referidos ó desenvolvemento rexional.

Traballou como economista na AISS, no Instituto para a Reforma das Estruturas Comerciais (IRESCO) e foi membro do Consello de Administración do Banco de Crédito Local.

En 1977 comezou no Partido Gallego Independiente (PGI), que logo se integraría en UCD. En 1982 foi elixido presidente da UCD en Galicia e membro do seu Consello Executivo Nacional. En 1979 foi elixido concelleiro na Coruña e presidente da deputación provincial (ocupando os dous cargos ata 1987) e, en 1986, senador pola provincia da Coruña ata o seu cesamento o 2 de setembro de 1989. No ano 1997 fundou Democracia Galega, formación política de ámbito galego e autonomista da que foi presidente ata a súa desaparición en 2002.

 Notas 

 Véxase tamén 
 Outros artigos 
 Lista de senadores galegos desde a Transición

Categoría:Senadores pola Coruña
Categoría:Concelleiros da Coruña
Categoría:Concelleiros de Galicia durante a democracia
Categoría:Presidentes da Deputación da Coruña
Categoría:Nados na Coruña
Categoría:Políticos de UCD
Categoría:Nados en 1943
Categoría:Personalidades de Galicia sen imaxes